Diari Oficial de la Generalitat Valenciana


Sumari del DOGV 9731, del 23-11-2023 (2023/11104)

Anunci de la informació pública d'alçament d'actes d'ocupació de l'expedient d'expropiació forçosa incoat amb motiu de les obres del Projecte constructiu de duplicació de via i electrificació entre el baixador de l'Hospital de la Vila i l'estació de Benidorm, als termes municipals de la Vila Joiosa, Finestrat i Benidorm (Expedient E2023-001).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11371


Data del document
:   14-11-2023

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Ferrocarrils de la Generalitat Valenciana
    * pla d'urbanisme

Anunci de la informació pública d'alçament d'actes d'ocupació de l'expedient d'expropiació forçosa incoat amb motiu de les obres del Projecte constructiu de duplicació de via i electrificació entre el baixador de l'Hospital de la Vila i l'estació de Benidorm, als termes municipals de la Vila Joiosa, Finestrat i Benidorm (Expedient E2023-001). [2023/11999]  
Per Resolució de la consellera de Política Territorial, Obres Públiques i Mobilitat (a hores d'ara Conselleria de Medi Ambient, Aigua, Infraestructures i Territori) amb data 28 d'abril del 2023 es nomena Ferrocarrils de la Generalitat Valenciana entitat beneficiària, i s'acorda així mateix la incoació de l'expedient i la informació pública de la relació de béns i drets afectats pel Projecte constructiu de duplicació de via i electrificació entre el baixador de l'Hospital de la Vila i l'estació de Benidorm, als termes municipals de la Vila Joiosa, Finestrat i Benidorm. Expedient: E2023-001. El projecte es va aprovar el 12 d'abril del 2023 per resolució de la subdirectora adjunta d'Infraestructures.  
  
Es declara l'ocupació urgent dels béns i drets afectats per l'obra de referència segons s'estableix en l'article 66.3 de la Llei 6/2011, de l'1 d'abril, de la Generalitat, de mobilitat de la Comunitat Valenciana, que indica que «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, a efectes de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, es procedeix de conformitat amb el que disposa l'article 52.2 de la Llei d'expropiació forçosa, a convocar els titulars dels béns i drets afectats per l'expropiació forçosa per tal que compareguen el dia i l'hora que s'indica en el llistat adjunt a l'efecte de procedir a l'alçament d'actes d'ocupació.  
  
Finques del terme municipal de Finestrat  
Lloc: Ajuntament de Finestrat, sala de juntes  
Plaça de l'Ajuntament, núm. 1, 03399 Finestrat  
Dia: 14 de desembre del 2023  
Hora: de 10:00 a 10:30  
  
Finques dels termes municipals de Benidorm i la Vila Joiosa  
Lloc: Ajuntament de Benidorm, Departament de Tresoreria  
Plaça de Ses Majestats els Reis d'Espanya, núm. 1, 03009 Benidorm   
Dia: 14 de desembre del 2023  
Hora: de 12:00 a 13:30  
  
El present assenyalament serà notificat per cèdula als afectats, la relació dels quals figura exposada en el tauler d'edictes dels ajuntaments esmentats.  
Els interessats hauran d'acudir amb el document nacional d'identitat i acreditar la titularitat dels béns i drets afectats mitjançant l'aportació del títol de propietat (escriptura, contracte, etc.), nota simple registral de data actualitzada que acredite la inexistència de càrregues, si no ho hagueren fet ja abans en una altra fase del procediment, i si opten per ser representats per altres persones, aquestes hauran d'acreditar la representació de la forma establida en l'article 5 de la Llei 39/2015, de l'1 d'octubre, de procediment administratiu comú de les administracions públiques.  
Es fa saber que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconeguts o amb domicili ignorat.  
  
  
València, 14 de novembre de 2023.- El director gerent: Alfonso Novo Belenguer.